บลจ.บัวหลวง ออกกอง BP43/16 อายุ 6 เดือนชูผลตอบแทน 1.50% ต่อปี ขาย 8-15 พ.ย.59
บลจ.บัวหลวง เสนอขายกองทุนรวมบัวหลวงธนสารพลัส BP43/16 อายุประมาณ 6 เดือน ชูผลตอบแทน 1.50% ต่อปี ขนาดโครงการ 5 พันลบ. เสนอขาย 8-15 พ.ย.59
10 พ.ย. 2559

บริษัทหลักทรัพย์จัดการกองทุนรวมบัวหลวง จำกัด หรือ บลจ.บัวหลวง ระบุว่า บริษัทเสนอขายกองทุนรวมบัวหลวงธนสารพลัส43/16ระหว่างวันที่ IPO 8-15 พ.ย. 2559
สำหรับกองทุนรวมบัวหลวงธนสารพลัส 43/16 (BP43/16) เน้นลงทุนในตราสารแห่งหนี้ต่างประเทศ และหรือเงินฝากต่างประเทศ ไม่น้อยกว่า 80% ของ NAV โดยจะลงทุนในตราสารหนี้ภาครัฐ รัฐวิสาหกิจ สถาบันการเงิน และหรือภาคเอกชน ในระดับ Investment grade
โดยกองทุน BP 43/16 อายุประมาณ 6 เดือน ประมาณการผลตอบแทน 1.50% ต่อปี ขนาดโครงการ 5,000 ล้านบาท
ทั้งนี้ กองทุนดังกล่าว เหมาะสมกับเงินลงทุนของผู้ลงทุนที่ต้องการสร้างผลตอบแทนจากการลงทุนในตราสารแห่งหนี้ต่างประเทศ โดยเลือกลงทุนในตราสารหนี้ของกิจการที่มีความมั่นคง และมีศักยภาพในการให้ผลตอบแทนที่ดี อย่างไรก็ตาม เงินลงทุนที่จะนำมาลงทุนในกองทุนนี้ ควรเป็นเงินส่วนที่สามารถลงทุนได้ตามอายุกองทุน ลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน
สำหรับตราสารหนี้ และ / หรือประเทศที่จะลงทุนอาจมีการเปลี่ยนแปลงได้ ทั้งนี้ ขึ้นอยู่กับสภาวการณ์ของตลาดตราสารหนี้ขณะนั้นๆ
 